Ekpertët paralajmërojnë ligjvënësit amerikanë për kujdes për marrëveshjen me Indinë
Bëhet fjalë për propozimin mbi bashkëpunimin bërthamor civil mes Shteteve të Bashkuara dhe Indisë
Marrëveshja Amerikë-Indi do të kërkojë nga Kongresi të ndryshojë ligjet amerikane që ndalojnë bashkëpunimin me vende, përfshirë Indinë, të cilat nuk veprojnë në përputhje me traktate të rëndësishme ndërkombëtare mbi mospërhapjen bërthamore. Megjithëse shumë ligjvënës e mbështesin marrëveshjen, ata kanë shqetësime serioze rreth hollësive, në mënyrë të veçantë ajo që shikohet si nevojë për sigurime të forta nga Nju Dlehi për sa u përket premtimeve të tij, mes të tjerash për të veçuar programet ushtarake bërthamore nga ato civile. Kryetari i komisionit të Dhomës së Përfaqësuesve për Marrëdhënie Ndërkombëtare, Henri Hajd, e paralajmëroi administratën e Presidentit Bush që të mos mendojë se është e sigurt që marrëveshja do të miratohet menjëherë nga Kongresi: Robert Einhorn i Qendrës për Studime Strategjike dhe Ndërkombëtare vlerëson se marrëveshja Amerikë-Indi do t’u përcjellë mesazh të gabuar vendeve që mendohet se kanë apo që po përpiqen të prodhojnë armë bërethamore: Por, Nil Xhoek i Qendrës së Kërkimeve për Sigurinë Globale argumenton se marrëveshja e bën Indinë një aleate në përpjekjet për ndalimin e përhapjes bërthamore: Ekspertë të tjerë e shikojnë marrëveshjen si të metë në çështjet kyç. Kreu i Institutit për Sigurinë Shkencore dhe Ndërkombëtare, David Albrajt, thotë se Kongresi duhet t’u japë përgjigje shumë çështjeve shqetësuese që ngrihen nga marrëveshja, para se ligjvënësit të ndryshojnë ndonjë nga ligjet ekzistuese: Henri Sokolski i Qendrës për Edukimin Politik në fushën e Mospërhapjes Bërthamore thotë se India duhet të bier dakord për një seri hapash të ndërmarra tashmë nga fuqi të avancuara e të përgjegjshme bërthamore, siç i cilëson ai, si heqja dorë nga rritja e arsenalit të saj bërthamor dhe ndalimi i prodhimit të materialeve të zbërthyeshme. Mungesa e këtyre hapave, thekson ai, do të minonte besueshmërinë e pretendimeve të Shteteve të Bashkuara dhe të Indisë se marrëveshja e tyre çon përpara përpjekjet për mospërhapjen bërthamore. Paralajmërimi i ligjvënësve se administrata e Presidentit Bush nuk duhet të mendojë se marrëveshja Amerikë-Indi do të miratohet menjëherë nga Kongresi pason deklaratat optimiste të bëra kohët e fundit nga zyrtarë amerikanë.